Държавен вестник, бр. 40, 2007 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  40
Чл. 5. (1) Лицата по чл. 4 подават заявле-
ние за подпомагане по образец—приложение
№ 1, в областната разплащателна агенция
(ОРА) по местонахождение на лозарския имот,
но не по-късно от 31 юли на годината, пред-
хождаща финансовата година на изплащане
на помощта.
(2) Когато са заявени за преструктуриране и
конверсия повече от един лозарски имоти, на-
ходящи се в районите на различни областни
разплащателни агенции, заявлението по ал. 1
се подава в ОРА, в чийто район лозарските
имоти са с най-голямата обща площ.
(3) Към заявлението се прилагат следните
документи:
1. заверено копие от документ за самолич-
ност на физическото лице или на представлява-
щия юридическото лице;
2. удостоверение за актуално правно състо-
яние на съдебната, респ. търговската, регист-
рация в оригинал, когато кандидат е юридичес-
ко лице или едноличен търговец, издадено не
по-късно от един месец преди датата на подава-
не на заявлението;
3. заверено копие от удостоверение за регис-
трация по БУЛСТАТ, когато такова се издава;
4. заверено копие от документ, удостоверя-
ващ правното основание за ползване на имота;
5. индивидуален план за преструктуриране
и конверсия в оригинал по образец, утвърден
и заверен от изпълнителния директор на Из-
пълнителната агенция по лозата и виното
(ИАЛВ);
6. инвестиционен проект в оригинал по об-
разец, утвърден от изпълнителния директор на
Разплащателната агенция;
7. положителна оценка за въздействието на
земеделското стопанство и проекта върху окол-
ната среда в оригинал, издадено по реда на За-
кона за опазване на околната среда, и схема на
системата за напояване (за мярката по чл. 1,
т. 3, буква “д”);
8. технически проект с количествено-стой-
ностни сметки в оригинал, изготвен от проек-
тантска организация и заверен от Агенцията по
почвени ресурси (за мярката по чл. 1, т. 3, бук-
ви “г”, “е” и “ж”);
9. изрично писмено пълномощно в ориги-
нал, когато документите се подават от упълно-
мощено лице.
(4) Документите по ал. 3 се представят на
български език, а когато оригиналният доку-
мент е на чужд език, се прилага и легализиран
превод на български език.
(5) При подаване на заявлението кандида-
тът осигурява оригиналите на всички докумен-
ти, за които се изискват копия, и ги представя
за проверка при поискване.
Чл. 6. В срок до две седмици от подаване на
заявлението за подпомагане служителите от ОРА
проверяват предоставените документи за съот-
ветствие с чл. 5 и изпращат комплекта докумен-
ти в централното управление на Разплащател-
ната агенция, придружен със становище относ-
но наличието на всички изискуеми документи.
Чл. 7. (1) В срок до две седмици от получава-
нето на документите служителите от централ-
ното управление на Разплащателната агенция
проверяват наличието и съответствието на до-
кументите с чл. 5 и извършват анализ на инвес-
тиционния проект.
(2) При установяване на нередовност или
непълнота на документите служителите от Раз-
плащателната агенция писмено уведомяват
кандидата, който трябва да отстрани нередов-
ностите или непълнотите в 10-дневен срок от
получаване на уведомителното писмо.
(3) В триседмичен срок след извършване на
проверката по ал. 1 служителите от Разплаща-
телната агенция извършват проверка на място.
При установяване на несъответствия при про-
верката на място кандидатът следва да ги от-
страни в 10-дневен срок.
(4) Когато кандидатът не отстрани неред-
ностите по ал. 2 и/или несъответствията, ус-
тановени при проверката по ал. 3, в срок, за-
явлението за подпомагане се оставя без раз-
глеждане, като кандидатът запазва правото
си да подаде ново заявление за подпомагане
за същата инвестиция до 31 юли на годината,
предхождаща финансовата година на изпла-
щане на помощта.
Чл. 8. (1) В 7-дневен срок след проверката на
място или след отстраняване на несъответстви-
ята по чл. 7, ал. 3 служителите от Разплащател-
ната агенция изготвят становище за одобрение
или отхвърляне на заявлението за подпомагане
до изпълнителния директор на Разплащател-
ната агенция.
(2) Изпълнителният директор на Разплаща-
телната агенция с мотивирано решение одоб-
рява или отхвърля заявлението.
(3) Разплащателната агенция писмено уве-
домява кандидата за одобрението или отхвър-
лянето на заявлението за подпомагане в 10-
дневен срок от вземане на решението по ал.2.
(4) В срок 7 работни дни от получаване на
уведомителното писмо за одобрението канди-
датът или негов представител е длъжен да се
яви в централното управление на Разплащател-
ната агенция за подписване на договор за от-
пускане на финансовата помощ.
(5) Ако кандидатът или негов представител
не се яви в централното управление на Разпла-
щателната агенция в установения срок за под-
писване на договор, правото на подпомагане се
погасява.
Г л а в а  т р е т а
ИЗПЛАЩАНЕ НА ФИНАНСОВА ПОМОЩ И
КОНТРОЛ ВЪРХУ ИЗПЪЛНЕНИЕТО НА
ИНВЕСТИЦИОННИЯ ПРОЕКТ
Чл. 9. Помощ за преструктуриране и конвер-
сия не се изплаща преди изпълнение на инвес-
тиционния проект или най-малко 80 % от него.